title: Решение на Комисията от 15 декември 2004 година за създаване на изпълнителна агенция, наречена „Изпълнителна агенция по програмата за обществено здравеопазване“, за управление на дейността на Общността в областта на общественото здравеопазване съгласно Регламент (ЕО) № 58/2003 на Съвета

text:
               01/ 08

               BG

               Официален вестник на Европейския съюз

               366

         32004D0858

               L 369/73

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА КОМИСИЯТА

   от 15 декември 2004 година
   за създаване на изпълнителна агенция, наречена „Изпълнителна агенция по програмата за обществено здравеопазване“, за управление на дейността на Общността в областта на общественото здравеопазване съгласно Регламент (ЕО) № 58/2003 на Съвета
   (2004/858/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (1), и по-специално член 3, параграф 1 от него,
   като има предвид, че:

               (1)

               Регламент (ЕО) № 58/2003 предоставя на Комисията правото да създава изпълнителни агенции в съответствие с общия статут, установен с посочения регламент, и да им възлага изпълнението на определени задачи, свързани с управлението на една или повече програми на Общността. Настоящото решение не засяга приложното поле на регламентa.

               (2)

               Целта на даването на правомощия на Комисията да създава изпълнителни агенции е да се даде възможност на Комисията да се съсредоточи върху своите приоритетни дейности и задачи, които не могат да бъдат възлагани на други изпълнители, като запази ръководната роля, контрола и крайната отговорност по отношение на дейностите, управлявани от изпълнителните агенции.

               (3)

               Управлението на програмата за действие на Общността в областта на общественото здравеопазване, приета с Решение № 1786/2002/ЕО на Европейския парламент и на Съвета (2), има за цел изпълнението на технически проекти, които не налагат взимане на политическо решение и които изискват високо техническо и финансово експертно равнище през целия цикъл на проекта.

               (4)

               Делегирането на задачи, свързани с изпълнението на тази програма, на изпълнителна агенция би могло да се извърши чрез ясното разграничаване на етапите на програмиране, което е задача на Комисията, и на изпълнение на проектите, което би могло да се възложи на изпълнителната агенция.

               (5)

               Осъщественото за тази цел проучване на приходите и разходите е установило, че създаването на изпълнителна агенция би довело до подобряване на ефективността при осъществяването на програмата за обществено здравеопазване при по-ниски разходи. Въз основа на специфичните характеристики на настоящата програма, акцентът се поставя върху делегирането на технически задачи, като основната цел е да укрепят връзките между упомената програма на Общността и общностите на експерти в държавите-членки.

               (6)

               Необходимо е агенцията да привлече за целите, определени от Комисията и под неин контрол, експерти от високо ниво. Също така агенцията трябва да даде възможност програмата да бъде реализирана оптимално, за да улесни набирането на специалисти по въпросите на общественото здравеопазване.

               (7)

               Освен дългосрочните задачи, които ще изпълнява, агенцията ще подобри и гъвкавото прилагане на програмата. Чрез годишната работна програма агенцията ще гарантира по-специално подкрепа при реализиране на годишните приоритети за осъществяване на програмата за обществено здравеопазване, планирани и решени от Комисията след съгласуване с програмния комитет.

               (8)

               Управление, почиващо на резултатите, постигнати от агенцията, чрез въвеждане на необходимите процедури и канали за контрол и координация би довело до опростяване на условията за прилагане на програмата от службите на Комисията. Комисията ще може да капитализира техническата дейност на Агенцията, като разработва успоредно и по подходящ начин задачите, които предполагат оценки от политически характер. Комисията ще развива освен това тези задачи по реализацията на програмата, които, поради естеството им, не могат да бъдат възложени на агенцията.

               (9)

               Сътрудничеството между агенцията и Комисията и изпълнението на специфичните задачи в областта на разпространението на информация и предоставяне на помощ в мрежите следва да допринесе за подобряване на видимостта на дейността на Общността в областта на общественото здравеопазване.

               (10)

               Мерките, предвидени в настоящото решение са в съответствие със становището на Комитета по изпълнителните агенции,

         РЕШИ:
   Член 1
   Учредяване
   1.   С настоящото се учредява Изпълнителна агенция за управление на програмата на Общността в областта на общественото здравеопазване (наричана по-долу „Агенцията“), чийто правилник е установен с Регламент (ЕО) № 58/2003.
   2.   Наименованието на агенцията е „Изпълнителна агенция по програмата за обществено здравеопазване“.
   Член 2
   Местоположение
   Агенцията се намира в Люксембург.
   Член 3
   Мандат
   Агенцията се създава за период, който започва на 1 януари 2005 г. и приключва на 31 декември 2010 г.
   Член 4
   Цели и задачи
   1.   С настоящото агенцията е натоварена, в рамките на програмата на Общността в областта на общественото здравеопазване, създадена с Решение № 1786/2002/ЕО („рамково решение“), с изпълнението на задачите, свързани с подкрепата на Общността на програмата, с изключение на оценката на програмата, на законодателния мониторинг или на всяко друго действие, което би било от изключителната компетенция на Комисията. Възлагат ѝ се, по-специално, следните задачи:

               а)

               управление на всички фази от цикъла на програмата за обществено здравеопазване във връзка със специфични проекти на базата на Решение № 1786/2002/ЕО и на работния план, предвиден в това решение и приет от Комисията, както и на необходимите проверки, като се приемат подходящите решения въз основа на правомощията на Комисията;

               б)

               приемане на инструментите за изпълнение на бюджета по отношение на приходите и разходите и изпълнение, когато са предоставени правомощия на Комисията, на всички необходими операции за управление на програмата на Общността, и по-специално на тези, които са свързани с възлагане на договори и предоставяне на субсидии;

               в)

               предоставяне на логистична, научна и техническа подкрепа, и по-специално чрез организиране на технически срещи (управление на експертни работни групи), подготвителни проучвания, семинари или конференции.

         2.   Решението на Комисията за делегиране на правомощия на Агенцията определя подробно задачите, които се възлагат на Агенцията. То се представя за сведение на Комитета за изпълнителните агенции.
   Член 5
   Организационна структура
   1.   Агенцията се ръководи от управителен съвет и директор, назначени от Комисията.
   2.   Членовете на управителния съвет се назначават за срок от две години.
   3.   Директорът на Агенцията се назначава за срок от четири години.
   Член 6
   Субсидия
   Агенцията получава субсидия, предвидена в общия бюджет на Европейския съюз и включена във финансовите средства, предоставени на програмата за обществено здравеопазване.
   Член 7
   Изискване за контрол и отчетност
   Агенцията е обект на надзор от Комисията и редовно се отчита за изпълнението на програмите, за които тя отговаря, в съответствие с реда и на интервалите от време, установени в инструмента за делегиране.
   Член 8
   Изпълнение на оперативния бюджет
   Агенцията изпълнява оперативния си бюджет, в съответствие с разпоредбите на Стандартния финансов регламент (3).

      Съставено в Брюксел на 15 декември 2004.

            За Комисията

         Markos KYPRIANOU

            Член на Комисията

      (1)  ОВ L 11, 16.1.2003 г., стр. 1.

      (2)  ОВ L 271, 9.10.2002 г., стр. 1. Решение, последно изменено с Решение № 786/2004/ЕО (ОВ L 138, 30.4.2004 г., стр. 7).

      (3)  Регламент (ЕО) № 1653/2004 на Комисията от 21 септември 2004 г. относно Стандартен финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (ОВ L 297, 22.9.2004 г., стр. 6).


title: Решение (ЕС) 2017/562 на Съвета от 21 март 2017 година за назначаване на заместник-член, предложен от Португалската република, в Комитета на регионите

text:
               25.3.2017

               BG

               Официален вестник на Европейския съюз

               L 80/32

         РЕШЕНИЕ (ЕС) 2017/562 НА СЪВЕТА
   от 21 март 2017 година
   за назначаване на заместник-член, предложен от Португалската република, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Португалия,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Rodrigo VASCONCELOS DE OLIVEIRA се освободи едно място за заместник-член в Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член в Комитета на регионите за остатъка от мандата, а именно до 25 януари 2020 г.:

               —

               г-н Rui Jorge DA SILVA LEITE DE BETTENCOURT, Secretário Regional Adjunto da Presidência para as Relações Externas do Governo Regional dos Açores.

         Член 2
   Настоящото решение влиза в сила в деня на приемането му.

      Съставено в Брюксел на 21 март 2017 година.

            За Съвета

            Председател

         E. SCICLUNA

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: Решение на Съвета от 10 юни 2004 година относно представителството на народа на Кипър в Европейския парламент в случай на разрешаване на кипърския проблем

text:
Важна правна забележка

|

32004D0511

Официален вестник n° L 211 , 12/06/2004 стр. 0022 - 0023 Официален вестник n° L 142 , 30/05/2006 стр. 0058 - 0059

		20040610Решение на Съветаот 10 юни 2004 годинаотносно представителството на народа на Кипър в Европейския парламент в случай на разрешаване на кипърския проблем(2004/511/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Протокол № 10 относно Кипър към Акта за присъединяване от 2003 г., и по-специално член 4 от него,като взе предвид предложението на Комисията,като има предвид, че:(1) Европейският съвет отново подчерта силното си предпочитание за присъединяването на обединен Кипър. До момента не е постигнато цялостно разрешаване на кипърския проблем, както и обединяване на острова.(2) Съгласно член 189 от Договора за създаване на Европейската общност, Европейският парламент се състои от представители на народите на включените в Общността държави. Членовете на Европейския парламент се избират с преки всеобщи избори в съответствие с член 190 от Договора за създаване на Европейската общност, член 108 от Договора за създаване на Европейската общност за атомна енергия и Акта за избирането на членовете на Европейския парламент чрез всеобщи преки избори, приложен към Решение 76/787/EОВС, ЕИО, Евратом на Съвета [1], както е изменен с Решение 2002/772/EО, Евратом на Съвета [2] (наричан по-долу "Акта от 1976 г.").(3) Членовете на Европейския парламент за следващия парламентарен мандат 2004—2009 г. ще бъдат избрани по време на изборите, които ще се проведат на 10- 13 юни 2004 г. Съгласно член 11 от Акта за присъединяване от 2003 г., броят на избраните в Кипър представители от началото на парламентарния мандат 2004—2009 г. се определя на шест. Въпреки това, изборите за парламентарния мандат 2004—2009 г. няма да се проведат в частта на Кипър, в която правителството на Република Кипър не упражнява ефективен контрол.(4) За да се гарантират представителството и избирателните права на всички кипърци в случай на цялостно разрешаване, е необходимо да се предвиди предсрочно изтичане на мандата на представителите на народа на Кипър в Европейския парламент, избрани през юни 2004 г. или на следващите избори, както и да се проведат извънредни избори в цял Кипър за оставащата част от парламентарния мандат на Европейския парламент,РЕШИ:Член 1В случай на влизането в сила на цялостно разрешаване на кипърския проблем, следните разпоредби се прилагат като дерогация от член 190, параграф 3 от Договора за ЕО, както и член 5, член 10, параграф 1, и член 11, параграф 2 от Акта от 1976 г.:а) Мандатът на избраните представители на народа на Кипър в Европейския парламент изтича при откриването на първата сесия на Европейския парламент след изборите, посочени в буква б).б) В неделя след изтичането на период от четири месеца, след като Съветът е приел, в съответствие с член 1, параграф 2 от Протокол № 10 към Акта за присъединяване от 2003 г., първото решение за оттегляне на суспендирането за прилагане на достиженията на правото на ЕС, в цял Кипър се провеждат извънредни избори на представителите на народа на Кипър в Европейския парламент за оставащата част от парламентарния мандат 2004—2009 г. или за всеки следващ парламентарен мандат на Европейския парламент.в) Мандатът на членовете на Европейския парламент, избрани по време на посочените в буква б) избори, започва при откриването на първата сесия на Европейския парламент след изборите, посочени в буква б), и изтича при откриването на първата сесия на Европейския парламент след следващите избори за него.Член 2Настоящото решение влиза в сила в деня след датата на публикуването му в Официален вестник на Европейския съюз.Съставено в Люксембург на 10 юни 2004 година.За СъветаПредседателD. Ahern[1] ОВ L 278, 8.10.1976 г., стр. 1.[2] ОВ L 283, 21.10.2002 г., стр. 1.--------------------------------------------------


title: Решение 2014/400/ОВППС на Съвета от 26 юни 2014 година за удължаване на мандата на специалния представител на Европейския съюз в Косово

text:
               27.6.2014

               BG

               Официален вестник на Европейския съюз

               L 188/68

         РЕШЕНИЕ 2014/400/ОВППС НА СЪВЕТА
   от 26 юни 2014 година
   за удължаване на мандата на специалния представител на Европейския съюз в Косово (1)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 25 януари 2012 г. Съветът прие Решение 2012/39/ОВППС (2) за назначаване на г-н Samuel ŽBOGAR за специален представител на Европейския съюз (СПЕС) в Косово. Мандатът на СПЕС изтича на 30 юни 2014 г.

               (2)

               Мандатът на СПЕС следва да бъде удължен с още осем месеца.

               (3)

               СПЕС ще изпълнява мандата в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Samuel ŽBOGAR като специален представител на Европейския съюз (СПЕС) се удължава до 28 февруари 2015 г. Съветът може да реши да прекрати предсрочно мандата на СПЕС въз основа на оценка на Комитета по политика и сигурност (КПС) и по предложение на върховния представител на Съюза по въпросите на външните работи и политиката на сигурност (ВП).
   Член 2
   Цели на политиката
   Мандатът на СПЕС се основава на целите на политиката на Съюза в Косово. Тези цели включват заемането на водеща роля в утвърждаването на стабилно, жизнеспособно, демократично и многоетническо Косово; укрепването на стабилността в региона и допринасянето за регионалното сътрудничество и добросъседските отношения на Западните Балкани; утвърждаването на Косово, ангажирано със спазването на принципите на върховенството на закона и закрилата на малцинствата, както и на културното и религиозното наследство; подкрепата за напредъка на Косово по пътя към Съюза в съответствие с европейската перспектива на региона и съгласно съответните заключения на Съвета.
   Член 3
   Мандат
   За постигане на целите на политиката СПЕС има мандат:

               а)

               да предоставя съвети и подкрепа от страна на Съюза в политическия процес;

               б)

               да съдейства за цялостната политическа координация на Съюза в Косово;

               в)

               да укрепва присъствието на Съюза в Косово и да осигурява неговата съгласуваност и ефективност;

               г)

               да предоставя политически насоки на местно равнище на ръководителя на мисията на Европейския съюз в областта на върховенството на закона в Косово (EULEX KOSOVO), включително по политическите аспекти на въпросите, свързани с отговорности от изпълнителен характер;

               д)

               да осигурява последователността и съгласуваността на действията на Съюза в Косово, включително като ръководи на местно равнище прехода на EULEX;

               е)

               да оказва подкрепа за напредъка на Косово по пътя към Съюза в съответствие с европейската перспектива на региона чрез целенасочена обществена комуникация и дейности на Съюза за осведомяване, целящи осигуряването на по-широко разбиране и подкрепа от страна на обществеността в Косово по въпроси, свързани със Съюза, включително чрез работата на EULEX;

               ж)

               да наблюдава, подпомага и улеснява напредъка по политически, икономически и европейски приоритети съгласно съответните институционални компетентности и отговорности;

               з)

               да допринася за развитието и укрепването на зачитането на правата на човека и основните свободи в Косово, включително правата на жените и децата и закрилата на малцинствата, в съответствие с политиката на Съюза в областта на правата на човека и насоките на Съюза по въпросите на правата на човека;

               и)

               да подпомага водения със съдействието на Съюза диалог Белград—Прищина.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   КПС поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   3.   СПЕС работи в тясна координация с Европейската служба за външна дейност (ЕСВД) и компетентните ѝ отдели.
   Член 5
   Финансиране
   1.   Финансовата референтна сума, предназначена за покриване на разходите, свързани с мандата на СПЕС, за периода от 1 юли 2014 г. до 28 февруари 2015 г. възлиза на 1 450 000 EUR.
   2.   Управлението на разходите се извършва в съответствие с процедурите и правилата, приложими към общия бюджет на Съюза. Граждани на държавите от Западните Балкани имат право да участват в търгове за възлагане на поръчки.
   3.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.
   Член 6
   Сформиране и състав на екипа
   1.   Назначава се специализиран персонал, който да подпомага СПЕС при изпълнението на мандата му и да допринася за съгласуваността, осигуряването на информация за дейността на Съюза в Косово като цяло и нейната ефективност. В рамките на мандата си и на предоставените финансови средства СПЕС отговаря за сформирането на своя екип. Екипът включва експерти по специфични въпроси на политиката съобразно изискванията на мандата. СПЕС предоставя своевременно на Съвета и Комисията актуална информация за състава на своя екип.
   2.   Държавите-членки, институциите на Съюза и ЕСВД могат да предлагат командироването на служители, които да работят със СПЕС. Възнаграждението на тези командировани служители се поема съответно от държавата-членка, съответната институция на Съюза или ЕСВД. Експертите, командировани от държавите-членки в институциите на Съюза или в ЕСВД, могат също да бъдат командировани за работа със СПЕС. Договорно наетите членове на международния персонал трябва да са граждани на държава-членка.
   3.   Всички командировани служители остават под административното ръководство на изпращащата държава-членка, институция на Съюза или ЕСВД и изпълняват задълженията си и действат в интерес на изпълнението на мандата на СПЕС.
   Член 7
   Привилегии и имунитет на СПЕС и неговия персонал
   Привилегиите, имунитетите и допълнителните гаранции, необходими за изпълнението и безпрепятственото провеждане на мисията на СПЕС и на членовете на неговия персонал, се договарят съответно с приемащите страни. За тази цел държавите-членки и ЕСВД оказват цялата необходима подкрепа.
   Член 8
   Сигурност на класифицираната информация на ЕС
   1.   СПЕС и членовете на неговия екип спазват принципите и минималните стандарти за сигурност, установени с Решение 2013/488/ЕС на Съвета (3).
   2.   ВП е оправомощен да предоставя на НАТО/КФОР класифицирана информация и класифицирани документи на ЕС до ниво „CONFIDENTIEL UE/EU CONFIDENTIAL“, изготвени за целите на действията, в съответствие с правилата за сигурност за защита на класифицирана информация на ЕС.
   3.   В съответствие с оперативните нужди на СПЕС ВП е оправомощен да предоставя на Организацията на обединените нации (ООН) и на Организацията за сигурност и сътрудничество в Европа (ОССЕ) класифицирана информация и класифицирани документи на ЕС до ниво „RESTREINT UE/EU RESTRICTED“, изготвени за целите на действията, в съответствие с правилата за сигурност за защита на класифицирана информация на ЕС. За тази цел се изготвят споразумения на местно равнище.
   4.   ВП е оправомощен да предоставя на трети страни, свързани с настоящото решение, некласифицирани документи на ЕС, отнасящи се до обсъжданията в Съвета във връзка с действията, за които се прилага задължението за опазване на служебна тайна съгласно член 6, параграф 1 от Процедурния правилник на Съвета (4).
   Член 9
   Достъп до информация и логистична подкрепа
   1.   Държавите-членки, Комисията и генералният секретариат на Съвета осигуряват на СПЕС достъп до всяка информация от значение за него.
   2.   Делегацията на Съюза и/или държавите-членки, по целесъобразност, осигуряват логистична подкрепа в региона.
   Член 10
   Сигурност
   В съответствие с политиката на Съюза относно сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки, съобразени с неговия мандат и обстановката от гледна точка на сигурността в района, за който отговаря, за сигурността на целия персонал под прякото ръководство на СПЕС, по-специално като:

               а)

               разработва, въз основа на насоки от страна на ЕСВД, специфичен план за сигурност, който включва специфични физически, организационни и процедурни мерки за сигурност, уреждащ управлението на безопасното придвижване на персонала към и в рамките на района, за който отговаря, както и управлението на инциденти, свързани със сигурността, и план на мисията за действие при извънредни обстоятелства и за евакуация;

               б)

               гарантира, че целият персонал, разположен извън Съюза, е застрахован за висок риск в съответствие с условията в района, за който отговаря;

               в)

               гарантира, че всички членове на екипа на СПЕС, които се разполагат извън Съюза, включително местно наетият персонал, са преминали подходящо обучение за сигурност преди или непосредствено след пристигането си в района, за който отговаря, въз основа на степента на риск, определена за същия район;

               г)

               гарантира изпълнението на всички приети препоръки, направени в резултат на извършените редовни оценки на сигурността, и представя пред ВП, Съвета, и Комисията писмени доклади относно изпълнението на тези препоръки, както и относно други свързани със сигурността въпроси, в рамките на доклада за напредъка и доклада за изпълнението на мандата.

         Член 11
   Докладване
   СПЕС представя редовни доклади на ВП и КПС. При необходимост СПЕС се отчита и пред работните групи на Съвета. Редовните доклади се разпространяват чрез мрежата COREU. СПЕС може да представя доклади и пред Съвета по външни работи. В съответствие с член 36 от Договора СПЕС може да участва в информирането на Европейския парламент.
   Член 12
   Координация
   1.   СПЕС допринася за единството, съгласуваността и ефикасността на действията на Съюза и спомага за съгласуваното използване на всички инструменти на Съюза и действия на държавите-членки с цел да бъдат постигнати целите на политиката на Съюза. Дейността на СПЕС е съгласувана с тази на Комисията, както и с дейността на други СПЕС в същия регион, когато това е целесъобразно. СПЕС провежда редовни брифинги пред мисиите на държавите-членки и делегациите на Съюза.
   2.   На място се поддържат тесни връзки с ръководителите на делегациите на Съюза в региона и с ръководителите на мисии на държавите-членки. Те полагат всички възможни усилия, за да съдействат на СПЕС при изпълнението на неговия мандат. СПЕС предоставя политически насоки на местно равнище на ръководителя на EULEX KOSOVO, включително по политическите аспекти на въпросите, свързани с отговорности от изпълнителен характер. СПЕС и командващият цивилните операции се консултират помежду си при необходимост.
   3.   СПЕС поддържа също така връзка със съответните местни органи и с други участници на международно и регионално равнище, представени на място.
   4.   СПЕС заедно с други участници от страна на Съюза в района гарантира разпространението и обмена на информация между представените на място участници от страна на Съюза с цел постигане на висока степен на познаване и оценка на ситуацията сред всички тях.
   Член 13
   Съдействие по отношение на претенциите
   СПЕС и членовете на неговия персонал съдействат за предоставяне на необходимите елементи за отговор на претенциите и задълженията, възникнали във връзка с предходни мандати на СПЕС в Косово, и оказват административна помощ и достъп до съответните преписки за тази цел.
   Член 14
   Преглед
   Изпълнението на настоящото решение и неговата съгласуваност с други действия на Съюза в този регион подлежат на редовен преглед. До края на ноември 2014 г. СПЕС представя пред ВП, Съвета и Комисията изчерпателен доклад за изпълнението на мандата.
   Член 15
   Влизане в сила
   Настоящото решение влиза в сила от датата на приемането му.
   Прилага се считано от 1 юли 2014 г.

      Съставено в Брюксел на 26 юни 2014 година.

            За Съвета

            Председател

         E. VENIZELOS

      (1)  Това название не засяга позициите по отношение на статута и е съобразено с Резолюция 1244(1999) на Съвета за сигурност на ООН и становището на Международния съд относно обявяването на независимост от страна на Косово.

      (2)  ОВ L 23, 26.1.2012 г., стр. 5

      (3)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на ЕС (ОВ L 274, 15.10.2013 г., стр. 1).

      (4)  Решение 2009/937/ЕС от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35)


title: Решение 2009/1012/ОВППС на Съвета от 22 декември 2009 за подпомагане на дейностите на ЕС, с оглед да се насърчи контролът над износа на оръжие и да се популяризират принципите и критериите на Обща позиция 2008/944/ОВППС сред трети държави

text:
               29.12.2009

               BG

               Официален вестник на Европейския съюз

               L 348/16

      РЕШЕНИЕ 2009/1012/ОВППС НА СЪВЕТА

   от 22 декември 2009
   за подпомагане на дейностите на ЕС, с оглед да се насърчи контролът над износа на оръжие и да се популяризират принципите и критериите на Обща позиция 2008/944/ОВППС сред трети държави
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 26, параграф 2 и член 31, параграф 1 от него,
   като има предвид, че:

               (1)

               На 26 юни 1997 г. Съветът прие Програма на ЕС за предотвратяване и борба срещу незаконния трафик на конвенционално оръжие, с което ангажира ЕС и неговите държави-членки да предприемат съгласувани действия за подпомагане на други държави в предотвратяването и борбата с незаконния трафик на оръжия.

               (2)

               На 8 декември 2008 г. Съветът прие Обща позиция 2008/944/ОВППС, определяща общи правила за режим на контрол върху износа на военни технологии и оборудване (1), която установява осем критерия за износа на конвенционално оръжие, създава механизъм за нотификация и консултация при отказ и включва механизъм за осигуряване на прозрачност чрез публикуване на годишните доклади на ЕС относно износа на оръжие. Посочената обща позиция допринася съществено за хармонизиране на националните политики за контрол над износа на оръжие, а очертаните в нея принципи и критерии бяха официално подкрепени от редица трети държави.

               (3)

               Съгласно член 11 от Обща позиция 2008/944/ОВППС държавите-членки полагат всички възможни усилия да насърчат други държави, изнасящи оръжие, да прилагат съдържащите се в посочената обща позиция критерии.

               (4)

               Европейската стратегия за сигурност, приета от държавните и правителствените ръководители на 12 декември 2003 г., изброява пет ключови предизвикателства, пред които ще се изправи ЕС в обстановката след края на студената война: тероризма, разпространението на оръжия за масово унищожение, регионалните конфликти, упадъка на ролята на държавата и организираната престъпност. Последиците от безконтролното разпространение на конвенционално оръжие са от първостепенно значение при четири от тези пет предизвикателства. Няма съмнение, че безконтролното движение на оръжия допринася за засилването на тероризма и организираната престъпност и е основен фактор за пораждането и разпространението на конфликти, както и за провала на държавните структури. В допълнение, стратегията подчертава значението на контрола над износа за ограничаването на разпространението на оръжия;

               (5)

               Международният инструмент, позволяващ на държавите своевременно и надеждно да идентифицират и проследяват незаконното леко стрелково и малокалибрено оръжие, приет от Общото събрание на Организацията на обединените нации на 8 декември 2005 г., цели да засили ефективността и да служи като допълнение на съществуващите двустранни, регионални и международни споразумения за предотвратяване, борба и премахване на незаконната търговия с леко стрелково и малокалибрено оръжие във всичките ѝ аспекти.

               (6)

               Стратегията на Европейския съюз за борба с незаконното натрупване и трафика с леко стрелково и малокалибрено оръжие (ЛСМО) и боеприпаси за него, приета от Европейския съвет на 15 и 16 декември 2005 г., предвижда, че ЕС следва да подкрепи на регионално и международно равнище засилването на контрола над износа и популяризирането на критериите от Кодекса за поведение при износа на оръжие, заменен впоследствие от Обща позиция 2008/944/ОВППС, като, inter alia, подпомога трети държави при изготвянето на национално законодателство в тази област и насърчава мерките за повишаване на прозрачността.

               (7)

               На 6 декември 2006 г. с подкрепата на всички държави-членки на Европейския съюз Общото събрание на Организацията на обединените нации прие Резолюция 61/89, озаглавена „Към договор за търговията с оръжие: установяване на общи международни стандарти за внос, износ и трансфер на конвенционално оръжие“. През декември 2006 г. и юни и декември 2007 г. Съветът прие заключения, в които се подчертава, че за ЕС и неговите държави-членки е важно да играят активна роля и да сътрудничат с други държави и регионални организации в процеса в рамките на Организацията на обединените нации за установяване на общи международни стандарти за внос, износ и трансфер на конвенционално оръжие, което би представлявало значителен принос в борбата с нежеланото и безотговорно разпространение на конвенционално оръжие, застрашаващо мира, сигурността, развитието и пълното зачитане на човешките права.

               (8)

               На 17 март 2008 г. Съветът прие Съвместно действие 2008/230/ОВППС за подпомагане на дейностите на ЕС, с оглед да се насърчи контролът над износа на оръжие и да се популяризират принципите и критериите от Кодекса за поведение на ЕС при износа на оръжие сред трети държави (2); последната дейност в съответствие със съвместното действие се проведе на 27 и 28 октомври 2009 г.,

         ПРИЕ НАСТОЯЩОТО РЕШЕНИЕ:
   Член 1
   1.   За целите на практическото изпълнение на:

               —

               Европейската стратегия за сигурност,

               —

               Стратегията на Европейския съюз за борба с незаконното натрупване и трафика с ЛСМО и боеприпаси за него,

               —

               член 11 от Обща позиция 2008/944/ОВППС,

               —

               Програмата на ЕС за предотвратяване и борба срещу незаконния трафик на конвенционално оръжие,

               —

               Международния инструмент, позволяващ на държавите своевременно и надеждно да идентифицират и проследяват незаконното леко стрелково и малокалибрено оръжие, и

               —

               заключенията на Съвета относно международен договор за търговията с оръжие,

         Европейският съюз подпомага дейности в подкрепа на следните цели:

               а)

               да се популяризират принципите и критериите на Обща позиция 2008/944/ОВППС сред трети държави;

               б)

               да се подпомогнат трети държави при изготвянето и прилагането на законодателство, осигуряващо ефективен контрол върху износа на оръжие;

               в)

               да се подпомогнат трети държави в обучението на служители, натоварени с прилагането на лицензионния режим, за да се осигури адекватно прилагане и изпълнение на контрола над износа на оръжие;

               г)

               да се подпомогнат трети държави и региони при изготвянето на национални и регионални доклади за износа на оръжие и при популяризирането на други форми на контрол, за да се насърчи прозрачността и отчетността при износа на оръжие;

               д)

               да се насърчат трети държави да подкрепят процеса в рамките на Организацията на обединените нации, целящ приемане на правнообвързващ международен договор за установяване на общи стандарти за търговията с конвенционално оръжие в световен мащаб, и да бъдат подпомагани, за да бъдат те в състояние да спазват такива евентуални общи стандарти.

         2.   Описание на проектите в подкрепа на целите, посочени в параграф 1, се съдържа в приложението.
   Член 2
   1.   Върховният представител на Съюза по въпросите на външните работи и политиката на сигурност (ВП) отговаря за изпълнението на настоящото решение.
   2.   Техническото изпълнение на проектите, посочени в член 1, параграф 2, се осъществява от следния изпълнителен орган:
   Федералната служба по икономика и контрол на износа (BAFA) на Германия
   3.   Изпълнителният орган изпълнява своите задачи под ръководството на ВП. За тази цел ВП сключва необходимите договорености с изпълнителния орган.
   Член 3
   1.   Референтната финансова сума за изпълнението на проектите, посочени в член 1, параграф 2, е в размер на 787 000 EUR.
   2.   Разходите, финансирани чрез посочената в параграф 1 сума, се управляват в съответствие с процедурите и правилата, приложими към бюджета на Съюза.
   3.   Комисията осъществява надзор върху правилното използване на финансовото участие на ЕС, посочено в параграф 1 от настоящия член. За тази цел тя сключва с изпълнителния орган, посочен в член 2, параграф 2, споразумение за финансиране. В споразумението за финансиране се предвижда изпълнителният орган да осигурява публичност на участието на ЕС, съответстваща на неговия размер.
   4.   Комисията се стреми да сключи посоченото в параграф 3 споразумение за финансиране във възможно най-кратък срок след влизането в сила на настоящото решение. Тя информира Съвета за всякакви трудности в хода на този процес, както и за датата на сключване на споразумението.
   Член 4
   1.   След провеждането на последния семинар и обмена на служители в съответствие с настоящото решение ръководителите на мисии на ЕС във всяка държава бенефициер изготвят фактологичен доклад за напредъка, постигнат във всяка една от държавите бенефициери.
   2.   ВП докладва на Съвета за изпълнението на настоящото решение въз основа на редовните доклади, изготвени от посочения в член 2, параграф 2 изпълнителен орган и от ръководителите на мисии, посочени в параграф 1 от настоящия член. Докладите представляват основа за оценката, извършвана от Съвета. Комисията предоставя информация за финансовото изпълнение на проектите, посочени в член 3, параграф 3.
   Член 5
   Настоящото решение влиза в сила в деня на приемането му.
   Срокът му на действие изтича 24 месеца след датата на сключване на споразумението за финансиране, посочено в член 3, параграф 3, или шест месеца след датата на приемането на настоящото решение, когато в рамките на този срок не е било сключено споразумение на финансиране.
   Член 6
   Настоящото решение се публикува в Официален вестник на Европейския съюз.

      Съставено в Брюксел на 22 декември 2009 година.

            За Съвета

            Председател

         A. CARLGREN

      (1)  ОВ L 335, 13.12.2008 г., стр. 99.

      (2)  ОВ L 75, 18.3.2008 , стр. 81.

      ПРИЛОЖЕНИЕ

         Подпомагане на дейностите на ЕС, с оглед да се насърчи контролът над износа на оръжие и да се популяризират принципите и критериите на Обща позиция 2008/944/ОВППС сред трети държави

      I.   Цели

      Общите цели на настоящото решение са:

                  а)

                  да се популяризират принципите и критериите на Обща позиция 2008/944/ОВППС сред трети държави;

                  б)

                  да се подпомогнат трети държави при изготвянето и прилагането на законодателство, осигуряващо ефективен контрол върху износа на оръжие;

                  в)

                  да се подпомогнат трети държави в обучението на служители, натоварени с прилагането на лицензионния режим, за да се осигури адекватно прилагане и изпълнение на контрола над износа на оръжие;

                  г)

                  да се подпомогнат трети държави и региони при изготвянето на национални и регионални доклади за износа на оръжие и при популяризирането на други форми на контрол, за да се насърчи прозрачността и отчетността при износа на оръжие;

                  д)

                  да се насърчат трети държави да подкрепят процеса в рамките на Организацията на обединените нации, целящ приемане на правнообвързващ международен договор за установяване на общи стандарти за търговията с конвенционално оръжие в световен мащаб, и да бъдат подпомагани, за да бъдат те в състояние да спазват такива евентуални общи стандарти.

            II.   Проекти

                  Цел:
                  Да се предостави техническа помощ на заинтересовани трети държави, които са показали желание да подобрят своите стандарти и практики в областта на контрола над износа на военни технологии и оборудване и да уеднаквят своите стандарти и практики с тези, приети и прилагани от държавите-членки на Европейския съюз, и установени в Обща позиция 2008/944/ОВППС и в придружаващия Справочник на потребителя.

                  Описание и прогнозирани разходи:

                              i)

                              Семинари с групи държави
                              Проектът ще е под формата на 5 двудневни семинара, на които ще бъдат поканени правителствени и митнически служители и служители, натоварени с прилагането на лицензионния режим от подбраната група държави. Могат да бъдат поканени и представители на отбранителната промишленост. Семинарите могат да се проведат в държава бенефициер или на друго място, определено от ВП. Обучението в съответните области ще се води от експерти от националните администрации на държавите-членки на ЕС, от държави, приели принципите на Обща позиция 2008/944/ОВППС, от секретариата на Съвета на ЕС и/или от частния сектор (включително неправителствени организации).

                              ii)

                              Обмен на служители
                              Проектът ще се осъществи под формата на максимум четири работни или учебни посещения с продължителност до един месец на правителствени служители или служители, натоварени с прилагането на лицензионния режим от държави бенефициери, кандидатки за членство в ЕС, в съответните органи на държавите-членки на ЕС, или на максимум четири работни или учебни посещения с продължителност до един месец на правителствени служители или служители, натоварени с прилагането на лицензионния режим от държави-членки на ЕС в съответните органи на държавите бенефициери (1).

            III.   Продължителност

      Общата прогнозна продължителност на изпълнението на проектите ще е 24 месеца.
      IV.   Бенефициери

                  Първо полугодие на 2010 г.

                              i)

                              Държавите от Западните Балкани (Албания, Босна и Херцеговина, Хърватия, бившата югославска република Македония, Черна гора и Сърбия);

                              ii)

                              Северноафриканските и средиземноморските партньори на европейската политика за съседство (Алжир, Египет, Либия, Мароко и Тунис).

                  Второ полугодие на 2010 г.
                  Източноевропейските и кавказките партньори на европейската политика за съседство (Армения, Азербайджан, Беларус, Грузия, Молдова и Украйна)

                  Първо полугодие на 2011 г.
                  Държавите от Западните Балкани (Албания, Босна и Херцеговина, Хърватия, бившата югославска република Македония, Черна гора и Сърбия)

                  Второ полугодие на 2011 г.
                  Източноевропейските и кавказките партньори на европейската политика за съседство (Армения, Азербайджан, Беларус, Грузия, Молдова и Украйна)

            По предложение на ВП работна група „Износ на конвенционално оръжие“ (COARM) може да реши да измени списъка на бенефициерите или графика на семинарите, ако непредвидени обстоятелства налагат това.
      Ако някоя от посочените по-горе държави не желае да участва в съответния семинар, може да бъдат подбрани допълнителни държави (2) сред следните допълнителни партньори на европейската политика за съседство: Израел, Йордания, Ливан, Палестинската власт и Сирия.
      V.   Оценка на въздействието

      След провеждането на последния семинар и обмена на служители в съответствие с настоящото решение, следва да се направи оценка на въздействието на настоящото решение и на Съвместно действие 2008/230/ОВППС от техническа гледна точка. Това ще се извърши под формата на фактологични доклади относно приемането на съответното законодателство, създаването на органи за контрол над износа и ефективния контрол над износа в държавите бенефициери. Докладите се изготвят от ръководителите на мисии на ЕС във всяка държава бенефициер.

         (1)  Подборът на бенефициерите за целите на обмена на служители се приема в рамките на компетентната работна група на Съвета въз основа на предложение на ВП.

         (2)  Приема се в рамките на съответната работна група на Съвета въз основа на предложение на ВП.


title: Решение на Съвета от 27 ноември 1997 година с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 година“)

text:
Важна правна забележка

|

31997D0836

Официален вестник n° L 346 , 17/12/1997 стр. 0078 - 0094 специално чешко издание глава 11 том 27 стр. 52  - 54 специално испанско издание глава 11 том 27 стр. 52  - 54 специално унгарско издание глава 11 том 27 стр. 52  - 54 специално литвийско издание глава 11 том 27 стр. 52  - 54 LV.ES глава 11 том 27 стр. 52  - 54 MT.ES глава 11 том 27 стр. 52  - 54 PL.ES глава 11 том 27 стр. 52  - 54 SK.ES глава 11 том 27 стр. 52  - 54 специално словенско издание глава 11 том 27 стр. 52  - 54

		19971127Решение на Съветаот 27 ноември 1997 годинас оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания("Ревизирано споразумение от 1958 година")(97/836/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 100, буква а) и член 113 от него, във връзка с член 228, параграф 2, първо изречение, член 228, параграф 3, втора алинея и член 228, параграф 4 от него,като взе предвид предложението на Комисията [1],като взе предвид съгласието на Европейския парламент [2],(1) като има предвид, че в своето Решение от 23 октомври 1990 г. Съветът е упълномощил Комисията да вземе участие в преговорите относно ревизирането на Споразумението на Икономическата комисия за Европа (ИКЕ) на Организацията на обединените нации относно приемането на единни технически предписания и взаимното признаване на одобренията за оборудване и части, които могат да се монтират и/или да се използват на колесните превозни средства, съставено в Женева на 20 март 1958 г.;(2) като има предвид, че споразумението от 1958 г. беше ревизирано;(3) като има предвид, че в резултат от гореспоменатите преговори Общността има възможността да стане страна по ревизираното споразумение в качеството си на организация за регионална икономическа интеграция, на която държавите-членки са делегирали правомощия в областта, обхваната от споразумението;(4) като има предвид, че присъединяването към ревизираното споразумение представлява цел на общата търговска политика в съответствие с член 113 от Договора относно премахването на техническите бариери пред търговията с моторни превозни средства между договарящите се страни; като има предвид, че участието на Общността би укрепило дейностите по сближаването, провеждани съгласно посоченото споразумение, и по този начин би осигурило по-лесен достъп до пазарите на трети страни; като има предвид, че в резултат от такова участие следва да се осигури съгласуваност на инструментите, обозначени като "предписания", приети съгласно ревизираното споразумение и законодателството на Общността в тази област;(5) като има предвид, че одобряването на моторните превозни средства и техническото хармонизиране се осъществяват въз основа на директивите, отнасящи се до системите, компонентите и обособените технически възли на превозните средства съгласно член 100а от Договора, в който са формулирани създаването и функционирането на вътрешния пазар; като има предвид, че от 1 януари 1996 г. по отношение на превозните средства от категория М1, хармонизирането е пълно и задължително по смисъла на Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторните превозни средства и техните ремаркета [3], както и отделните директиви, отнасящи се до тази категория превозни средства;(6) като има предвид, че присъединяването на Общността към ревизираното споразумение изисква внасянето на някои изменения в инструментите, приети в съответствие с процедурата, предвидена в член 189б от Договора; като има предвид, че за тази цел се изисква съгласието на Европейския парламент;(7) като има предвид, че инструментите, обозначени като "предписания" и приети от органите съгласно ревизираното споразумение, ще станат задължителни за Общността след изтичането на шестмесечен срок от публикуването им, в случай че в рамките на този период Общността не изрази несъгласие с тях; като има предвид, че във връзка с това следва да бъде уговорено, че преди гласуването в Общността по тези инструменти следва да се вземе решение, което да бъде одобрено в съответствие със същата процедура, която се прилага и по отношение на присъединяването към ревизираното споразумение, в случай че тези инструменти не представляват просто адаптиране към техническия прогрес;(8) като има предвид обаче, че доколкото може да се предположи, приемането на предписание от този тип представлява просто адаптиране към техническия прогрес, е възможно гласуването в Общността да се реши в съответствие с процедурата, която се използва за техническо адаптиране на директивите относно типовото одобрение на превозни средства;(9) като има предвид, че е подходящо да бъдат взети практически мерки относно присъединяването на Общността и държавите-членки към ревизираното споразумение;(10) като има предвид, че в ревизираното споразумение се предвижда опростена процедура за неговото изменение; като има предвид, че на общностно равнище следва да се въведе такава форма на вземане на решения, в която да бъдат отчетени ограниченията на тази процедура;(11) като има предвид, че съгласно изискванията на ревизираното споразумение всяка нова договаряща се страна при представянето на своите инструменти за присъединяване има възможност едновременно с това да декларира, че възнамерява да не се обвързва с някои предписания на ИКЕ на ООН, които същата следва да опише подробно; като има предвид, че Общността изразява желанието си да се възползва от тази разпоредба с цел незабавно да се присъедини към списъка с предписания, за които се счита, че са от основно значение за правилното функциониране на системата за одобрение на превозни средства, съгласно определеното по-рано в Директиви 70/156/ЕИО, 74/150/ЕИО [4] и 92/61/ЕО [5], и от гледна точка на тяхното значение за одобрението на типовете превозни средства на общностно равнище и по аналогичен начин, на международно равнище, да проучи във всички случаи поотделно възможността за по-нататъшното присъединяване към други предписания;(12) като има предвид, че това присъединяване не накърнява възможността за прекратяване на прилагането на предписанията на ИКЕ на ООН, изброени в списъка, приет от Общността, съгласно предвиденото в член 1, параграф 6 от ревизираното споразумение; като има предвид, че такова прекратяване на прилагането в частност би било от значение в онези случаи, в които Общността приеме по-строги ограничения по отношение на замърсяващите емисии и шума, като същевременно в съответните предписания на ИКЕ на ООН не са внесени съответните изменения;(13) като има предвид, че докато Общността не се присъедини към всички предписания на ИКЕ на ООН, а към определен списък предписания, считани за особено съществени за нормалното функциониране на процедурата по одобрение на превозно средство, на онези държави-членки, които спазват такива предписания, към които Общността не се е присъединила, трябва да бъде позволено да продължат да изпълняват и развиват такива предписания;(14) като има предвид, че съгласно член 234 от Договора държавите-членки следва да гарантират, че понастоящем не съществува несъвместимост между предписанията на ИКЕ на ООН, подписани на по-ранен етап, но към които Общността не се е присъединила, и съответното действащо законодателство на Общността;(15) като има предвид, че приемането на предписанията на ИКЕ на ООН от държавите-членки не трябва да е несъвместимо с разпоредбите на Директиви 70/156/ЕИО, 74/150/ЕИО и 92/61/ЕО, при което следва да се вземат под внимание процедурите от Директива 83/189/ЕИО на Съвета от 28 март 1983 г. за определяне на процедура за предоставяне на информация в областта на техническите стандарти и предписания [6];(16) като има предвид, че съгласно правилата на Общността задача на държавите-членки е да изпълняват задълженията, произтичащи от членове 2, 4 и 5 от ревизираното споразумение,РЕШИ:Член 1Общността се присъединява към Споразумението на Икономическата комисия за Европа на Организацията на обединените нации относно приемането на единни технически предписания за колесните превозни средства, оборудване или части, които могат да се монтират и/или да се използват на колесните превозни средства, и условията за взаимното признаване на одобренията, получени въз основа на тези предписания, наричано по-долу "ревизираното споразумение".Текстът на ревизираното споразумение е представен в приложение I към настоящото решение.Член 2Председателят на Съвета е упълномощен да определи лицето, което е оправомощено да депозира инструмента за присъединяване съгласно изискванията на член 6, параграф 3 от ревизираното споразумение, и да извърши нотификацията, съдържаща се в приложение IV към настоящото решение.Член 31. Съгласно член 1, параграф 5 от ревизираното споразумение Общността заявява, че нейното присъединяване ще се ограничи с изпълнението на предписанията на ИКЕ на ООН, изброени в приложение II към настоящото решение.2. Съгласно член 1, параграф 6 от ревизираното споразумение Общността, в съответствие с процедурата, предвидена в член 4, параграф 2, второ тире от настоящото решение, може да вземе решение да прекрати прилагането на едно, няколко или всички предписания на ИКЕ на ООН, които по-рано е приела.3. Съгласно член 1, параграф 7 от ревизираното споразумение Общността, в съответствие с процедурата, предвидена в член 4, параграф 2, второ тире от настоящото решение, може да вземе решение да прилага едно, няколко или всички предписания на ИКЕ на ООН, към които не се е присъединила по времето на присъединяването си към ревизираното споразумение.Член 41. Практическите мерки по отношение на присъединяването на Общността и държавите-членки към работата на ИКЕ на ООН са посочени в приложение III.Приносът на Общността по отношение на приоритетите в работната програма на ИКЕ на ООН се определя в съответствие с процедурата, посочена в приложение III, точка 1.2. Общността ще гласува в полза на приемането на всеки проект за предписание на ИКЕ на ООН или проект за изменение на дадено предписание,- в случай че съществуващо предписание, към което се е присъединила, е в процес на адаптиране към техническия прогрес и проектът е приет в съответствие с процедурата, посочена в член 13 от Директива 70/156/ЕИО,- във всички останали случаи, в които по предложение на Комисията и след получаване на съгласие от Европейския парламент, Съветът е одобрил проекта с квалифицирано мнозинство.3. В случаите, в които дадено предписание на ИКЕ на ООН или изменение към предписание на ИКЕ на ООН е прието, без Общността да е гласувала "за", Общността изразява възражение в съответствие с член 1, параграф 2, втора алинея от ревизираното споразумение.4. Ако се предположи, че Общността гласува в полза на дадено предписание на ИКЕ на ООН или изменения на предписание на ИКЕ на ООН, в решението следва също да е указано и дали това предписание ще стане част от цялата система на ЕО за типово одобрение на колесните превозни средства и дали ще замени съществуващите правни предписания в рамките на Общността.5. Разпоредбите на дадено предписание на ИКЕ на ООН и измененията към предписания на ИКЕ на ООН, които са обвързващи за Общността, се публикуват на официалните езици на Общностите в Официален вестник на Европейските общности, преди да влязат в сила.Член 51. Предложените изменения към ревизираното споразумение, представени на договарящите се страни от името на Общността, се одобряват от Съвета с квалифицирано мнозинство, по предложение на Комисията и след получаване на становището на Европейския парламент.2. Решението дали да се повдигне възражение или да се подходи по друг начин по отношение на предложените изменения към ревизираното споразумение, които са предложени от други договарящи се страни, следва да се вземе в съответствие с процедурата, която се следва при присъединяване към това споразумение. В случай че тази процедура не е завършила една седмица преди изтичането на крайния срок, предвиден в член 13, параграф 2 от ревизираното споразумение, Комисията внася възражение относно изменението от името на Общността преди изтичането на този краен срок.Член 6Държавите-членки, които са се присъединили или ще се присъединяват към предписанията на ИКЕ на ООН, по отношение на които Общността не е обвързана с ангажименти, могат да продължават да работят и да доразгръщат такива предписания, като приемат изменения към тях, отразяващи техническия прогрес, като същевременно гарантират, че:- присъединяването към тези предписания не е несъвместимо с разпоредбите на Директиви 70/156/ЕИО, 74/150/ЕИО и 92/61/ЕИО, както и- процедурите от Директива 83/189/ЕИО се спазват.Съставено в Брюксел 27 ноември 1997 годинаЗа СъветаПредседателG. Wohlfart[1] ОВ C 69, 7.3.1996 г., стр. 4.[2] Съгласие от 21 ноември 1997 г. (все още непубликувано в Официален вестник).[3] ОВ L 42, 23.2.1970 г., стр. 1. Директива, последно изменена с Директива 96/27/ЕО (ОВ L 169, 8.7.1996 г., стр. 1).[4] ОВ L 84, 24.3.1974 г., стр. 10. Директива, последно изменена с Акта за присъединяване от 1994 г.[5] ОВ L 225, 10.8.1992 г., стр. 72. Директива, последно изменена с Акта за присъединяване от 1994 г.[6] ОВ L 109, 26.4.1983 г., стр. 8. Директива, последно изменена с Решение 96/139/ЕО на Комисията (ОВ L 32, 10.2.1996 г., стр. 31).--------------------------------------------------19971127ПРИЛОЖЕНИЕ IИКОНОМИЧЕСКА КОМИСИЯ ЗА ЕВРОПАКОМИТЕТ ЗА ВЪТРЕШЕН ПРЕВОЗ--------------------------------------------------19971127Споразумениеза приемане на еднакви технически предписания за колесни превозни средства, оборудване и части, които могат да бъдат монтирани и/или използвани на колесни превозни средства, и на условия за взаимно признаване на одобрения, издавани на основата на тези предписания [*]Ревизия 2(Включително измененията и допълненията, влезли в сила на 16 октомври 1995 година)+++++ TIFF +++++ОРГАНИЗАЦИЯ НА ОБЕДИНЕНИТЕ НАЦИИСПОРАЗУМЕНИЕза приемане на еднакви технически предписания за колесни превозни средства, оборудване и части, които могат да бъдат монтирани и/или използвани на колесни превозни средства, и на условия за взаимно признаване на одобрения, издавани на основата на тези предписанияПРЕАМБЮЛДОГОВАРЯЩИТЕ СЕ СТРАНИ,ПРИЕМАЙКИ РЕШЕНИЕ за изменения и допълнения в споразумението за приемане на еднакви условия за одобряване и взаимно признаване на одобрения за моторни превозни средства, оборудване и части, подписано в Женева на 20 март 1958 г., иВ ЖЕЛАНИЕТО СИ да определят еднакви технически предписания, на които трябва да отговарят определени колесни превозни средства, оборудване и части, за да бъдат използвани в техните страни,В ЖЕЛАНИЕТО СИ да се приемат, когато е възможно, тези технически предписания в техните страни, и,В ЖЕЛАНИЕТО СИ да улеснят използването в техните страни на превозни средства, оборудване и части, одобрени съгласно тези предписания от компетентните органи на друга договаряща страна,СЕ ДОГОВОРИХА ЗА СЛЕДНОТО:Член 11. Договарящите страни учредяват чрез административния комитет, включващ всички договарящи страни, в съответствие с процедурния ред, посочен в допълнение № 1, и въз основа на следващите членове и алинеи, регламенти за колесни превозни средства, оборудване и части, които могат да бъдат монтирани и/или използвани на колесни превозни средства. При необходимост техническите изисквания ще включват алтернативни варианти и при възможност ще бъдат насочвани към експлоатационни характеристики и ще включват методи за изпитване. Условията за предоставяне на типово одобрение и тяхното взаимно признаване ще бъдат включени за използването им от тези договарящи страни, които решат да приемат тези регламенти чрез типово одобрение.За целите на това споразумение:- терминът "колесни превозни средства, оборудване и части" обхваща всички колесни превозни средства, оборудване и части, характеристиките на които оказват влияние на безопасността на движението, опазване на околната среда и икономия на енергия;- терминът "типово одобрение според регламента" означава административна процедура, чрез която компетентните органи на договарящите страни след провеждане на необходимите проверки удостоверяват, че превозното средство, оборудване и части, предоставени от производителя, отговарят на предписанията на даден регламент; впоследствие производителят удостоверява, че всяко появило се на пазара превозно средство, оборудване и части са били произведени в пълно съответствие с одобрения продукт.За прилагането на регламентите може да има различни административни процедури, алтернативни на типовото одобрение. Единственият всеобщо известен алтернативен метод, прилаган в някои страни-членки на Икономическата комисия за Европа, е методът на самоудостоверяване, посредством който производителят удостоверява, без какъвто и да е предварителен административен контрол, че всеки появил се на пазара продукт отговаря на изискванията на даден регламент; чрез избирателна проверка на пазара компетентните административни органи могат да проверят дали самоудостоверените продукти съответстват на изискванията на даден регламент.2. В състава на административния комитет влизат всички договарящи страни в съответствие с процедурните изисквания, посочени в допълнение № 1. След уточняване на регламент в съответствие с процедурата, посочена в допълнение № 1, административният комитет го препраща на генералния секретар на Организацията на обединените нации, наричан "генерален секретар". След това генералният секретар възможно най-бързо уведомява писмено договарящите страни за този регламент.Регламентът се считат за приет, освен ако в срок от шест месеца от уведомлението на генералния секретар за него повече от една трета от договарящите страни по време на уведомлението информират генералния секретар за своето несъгласие с този регламент.Регламентът обхваща следното:а) колесни превозни средства, оборудване или части;б) технически изисквания, които при необходимост могат да включват алтернативни варианти;в) методи за изпитване, чрез които да се демонстрират всякакви експлоатационни изисквания;г) условия за даване на типово одобрение и тяхното взаимно признаване, включително всякаква одобрена маркировка и условия, осигуряващи съответствието на продукцията;д) дата(и), на която регламентът влиза в сила.Регламентът може при необходимост да включва позовавания на лаборатории, акредитирани от компетентни органи, в които трябва да се провеждат приемни изпитания на типове колесни превозни средства, оборудване или части, представени за одобрение.3. След приемане на регламент генералният секретар уведомява писмено, възможно най-бързо, всички договарящи страни, отбелязвайки кои от договарящите страни са изразили несъгласие и за кои от тях регламентът не влиза в сила.4. Приетият регламент влиза в сила на определената дата (дати), посочена в него, като регламент, приложен към това споразумение, за всички договарящи страни, които не са уведомили за своето несъгласие.5. При депозиране на документа за присъединяване всяка нова договаряща страна може да декларира, че тя не се обвързва с определени регламенти, приложени към това споразумение, или че тя не е обвързана с нито едно от тях. Ако в този момент се провежда процедурата, предвидена в т. 2, 3 и 4 от този член, относно някой проект за регламент или приет регламент, генералният секретар изпраща този проект или приет регламент на новата договаряща страна и той влиза в сила като регламент за новата договаряща страна само при условията, посочени в т. 4 от този член. Генералният секретар уведомява писмено всички договарящи страни за датата на влизането в сила. Генералният секретар трябва също така да им съобщи за всички декларации за неприлагането на някои регламенти, които всяка договаряща страна може да направи в съответствие с условията на тази точка.6. Всяка договаряща страна, прилагаща регламент, може всеки момент с предизвестие от една година да уведоми генералния секретар за това, че нейната администрация възнамерява да прекрати неговото прилагане. Генералният секретар изпраща писменото уведомление до другите договарящи страни.Дадените одобрения са валидни до момента на оттеглянето им.Ако договаряща страна прекрати да издава одобрения на основание даден регламент, тя:- осигурява подходящ надзор върху съответствието на произведените продукти, по отношение на които е предоставяла преди това типово одобрение;- предприема необходимите действия, посочени в чл. 4, когато е информирана за несъответствия от някоя договаряща страна, продължаваща да прилага регламента;- продължава да уведомява компетентните органи на другите договарящи страни за оттегляне на одобренията, както е посочено в чл. 5;- продължава да предоставя удължения на съществуващите одобрения.7. Всяка договаряща страна, неприлагаща регламент, може всеки момент да уведоми генералния секретар, че възнамерява да го прилага занапред, впоследствие регламентът влиза в сила за тази страна на шестдесетия ден след писменото уведомяване. Генералният секретар уведомява писмено всички договарящи страни за всяко влизане в сила на регламент по отношение на нова договаряща страна в съответствие с изискването на тази точка.8. Договарящите страни, за които е в сила регламент, ще бъдат назовавани "договарящи страни, прилагащи регламент".Член 2Всяка договаряща страна, прилагаща регламенти основно чрез типово одобрение, предоставя типови одобрения и одобрени маркировки, описани в който и да е регламент за видове колесни превозни средства, оборудване или части, за които се отнася даден регламент, при условие че тя притежава техническа компетентност и е удовлетворена от мерките, осигуряващи съответствие на продукта с одобрения тип, както е предвидено в допълнение № 2. Всяка договаряща страна, прилагаща регламент чрез типово одобряване, отказва типови одобрения и одобрени маркировки, за които се отнася даден регламент, ако споменатите по-горе условия не са изпълнени.Член 3Колесни превозни средства, оборудване и части, за които договаряща страна е издала типови одобрения в съответствие с чл. 2 от това споразумение и изработени както на територията на договаряща страна, прилагаща съответния регламент, така и в друга страна, посочена от договаряща страна, която надлежно е одобрила видовете колесни превозни средства, оборудване или части, се считат за съгласувани със законите на всички договарящи страни, прилагащи споменатия регламент чрез типово одобрение.Член 4Ако компетентните органи на договаряща страна, прилагаща регламент чрез типово одобрение, открие, че някои колесни превозни средства, оборудване или части, имащи маркировка за одобрение, издадена съгласно указан регламент от една от договарящите страни, не са съобразени с одобрените типове, те уведомяват компетентните органи на договарящата страна, която е издала одобрението. Тази договаряща страна взема необходимите мерки за привеждане на тези продукти в съответствие с одобрените типове и уведомява другите договарящи страни, прилагащи регламент чрез типово одобрение, за приетите от нея мерки, които могат да включват при необходимост оттегляне на одобрението. При наличие на възможна заплаха за безопасността на движението или околната среда и след получаване на информация за несъответствие с одобрения тип (типове) договарящата страна, която е издала одобрението, информира за това всички други договарящи страни за ситуацията. Договарящите страни могат да забранят на своя територия продажбата и използването на такива колесни превозни средства, оборудване или части.Член 5Компетентните органи на всяка договаряща страна, прилагаща регламенти чрез типово одобрение, ежемесечно изпращат на компетентните органи на другите договарящи страни списък на колесните превозни средства, оборудване или части, за които е отказала или е оттеглила одобрения за този месец; освен това, след получаване на запитване от компетентен орган на друга договаряща страна, прилагаща регламент чрез типово одобрение, незабавно изпраща на този компетентен орган цялата налична информация в обосновка на своето решение да даде, откаже да даде или оттегли одобрение на колесно превозно средство, оборудване или части на основание на този регламент.Член 61. Страните-членки на икономическата комисия за Европа, страните, допуснати до комисията с консултативни правомощия съгласно т. 8 от компетенциите на комисията, и регионалните организации за икономическа интеграция, създадени от държавите-членки на Икономическата комисия за Европа, на които техните държави-членки са дали пълномощия по въпросите, обхванати в това споразумение, включително пълномощия да вземат решения, имащи задължителна сила за техните държави-членки, могат да станат договарящи страни в това споразумение.За определяне броя на гласовете, посочени в чл. 1, т. 2 и в чл. 12, т. 2, регионалните организации за икономическа интеграция гласуват с броя на гласовете на техните държави-членки, които са членове в Икономическата комисия за Европа.2. Страните-членки на Организацията на обединените нации, които могат да участват в някои видове дейности на Икономическата комисия за Европа в съответствие с т. 11 от компетенцията на комисията и регионалните организации за икономическа интеграция на такива страни, на които техните държави-членки са им предоставили пълномощия по въпросите, обхванати в това споразумение, включително пълномощия да вземат решения, имащи задължителна сила за техните държави-членки, могат да станат договарящи страни в това споразумение.За определяне броя на гласовете, посочени в чл. 1, т. 2 и в чл. 12, т. 2, регионалните организации за икономическа интеграция гласуват с броя на гласовете на техните държави-членки, представени в Организацията на обединените нации.3. Присъединяването към измененото и допълнено споразумение на новите договарящи страни, които не са страни по споразумението от 1958 г., се осъществява чрез депозиране на съответния документ при генералния секретар след влизане в сила на измененото и допълнено споразумение.Член 71. Счита се, че измененото и допълнено споразумение влиза в сила 9 месеца след датата на неговото изпращане от генералния секретар до всички договарящи страни по споразумението от 1958 г.2. Счита се, че измененото и допълнено споразумение не влиза в сила, ако договарящи страни по споразумението от 1958 г. изразят каквото и да е възражение в продължение на 6-месечен период след датата на нейното изпращане до тях от генералния секретар.3. За всяка нова договаряща страна, присъединяваща се към това изменено и допълнено споразумение, настоящото измененото и допълнено споразумение влиза в сила на 60-ия ден от датата на депозиране на документа за присъединяване.Член 81. Всяка договаряща страна може да денонсира това споразумение, като писмено уведоми генералния секретар.2. Денонсирането влиза в сила 12 месеца след датата на получаване от генералния секретар на писменото уведомяване.Член 91. Всяка нова договаряща страна, както е посочено в чл. 6 на това споразумение, може по време на присъединяване или във всеки следващ момент да декларира чрез изпращане на писмено уведомление, адресирано до генералния секретар, че това споразумение се прилага за всички или за която и да е територия, за чиито международни връзки тя отговаря. Споразумението ще се прилага на територията или териториите, посочени в писменото уведомление, считано от 60-ия ден след неговото получаване от генералния секретар.2. Всяка нова договаряща страна, както е посочено в чл. 6 на това споразумение, която в съответствие с т. 1 от този член е направила декларация за прилагане на това споразумение на всяка територия, за чиито международни връзки отговаря, може в съответствие с разпоредбите на чл. 8 да денонсира споразумението само за тази територия.Член 101. Всеки спор между две или няколко договарящи страни относно тълкуването или прилагането на това споразумение ще се урежда, доколкото е възможно, чрез преговори между тях.2. Всеки спор, който не е уреден чрез преговори, се изпраща по искане на една от договарящите страни в спора на арбитраж и съответно се възлага за разрешаване от един или няколко арбитри, избрани по взаимно съгласие между спорещите страни. Ако в срок до 3 месеца от датата на искането за провеждане на арбитраж спорещите страни не са успели да се споразумеят за избора на арбитъра или арбитрите, всяка една от тези страни може да се обърне с молба до генералния секретар да определи един-единствен арбитър, на когото се възлага да разреши спора.3. Решението на арбитъра или арбитрите, определени в съответствие с т. 2 от този член, е задължително за договарящите страни в спора.Член 111. Всяка нова договаряща страна може по време на присъединяването към това споразумение да декларира, че не се счита за обвързана с чл. 10 на споразумението. Други договарящи страни няма да бъдат обвързани с чл. 10 към всяка нова договаряща страна, която е внесла такава уговорка.2. Всяка договаряща страна, внесла уговорка съгласно т. 1 от този член, може по всяко време да я оттегли чрез писмено уведомяване на генералния секретар.3. Hе се разрешават никакви други уговорки към това споразумение или по приложените към него регламенти, но всяка договаряща страна може в съответствие с условията на чл. 1 да декларира, че не възнамерява да прилага някои от регламентите или че не възнамерява да прилага нито един от тях.Член 12Регламентите, приложени към това споразумение, могат да се изменят и допълват съгласно следната процедура:1. Изменения и допълнения на регламентите се установяват от административния комитет, както е описано в чл. 1, т. 2 и в съответствие с процедурата, посочена в допълнение № 1. При необходимост изменението и допълнението може да е алтернативно на съществуващите изисквания. Договарящите страни посочват какви алтернативи ще прилагат в рамките на регламентите. Договарящите страни, прилагащи алтернатива(и) в рамките на регламент, не са задължени да приемат одобрения, предшестващи алтернатива(и) в рамките на един и същ регламент. Договарящи страни, прилагащи само последните изменения и допълнения, не са длъжни да приемат одобрения на предшестващи изменения и допълнения или на неизменени и недопълнени регламенти. Договарящи страни, прилагащи регламент с внесени по-рано поредица изменения и допълнения или регламент без изменения и допълнения, приемат одобрения, предоставени в съответствие с поредицата от изменения и допълнения, внесени по-късно. След установяване на изменението и допълнението на регламент административният комитет го изпраща на генералния секретар. След това генералният секретар възможно най-бързо писмено уведомява за това изменение и допълнение договарящите страни, прилагащи регламента.2. Изменение и допълнение на регламент се счита за прието, освен ако в срок от 6 месеца след писменото им уведомяване от генералния секретар повече от една трета от договарящите страни, прилагащи регламента по време на писменото уведомяване, не са информирали генералния секретар за своето несъгласие с изменението и допълнението. Ако след този период генералният секретар не получи декларации за несъгласие наповече от една трета от договарящите страни, прилагащи регламента, генералният секретар възможно най-бързо декларира изменението и допълнението за прието и задължително за тези договарящи страни, които прилагат регламента и не са декларирали своето несъгласие с него. Когато в регламент се внася изменение и допълнение и не по-малко от една пета от договарящите страни, прилагащи неизменен и недопълнен регламент, впоследствие заявят, че те желаят и занапред да прилагат неизменения и недопълнен регламент, то неизмененият и недопълнен регламент ще се разглежда като алтернатива на изменения и допълнен регламент и ще бъде официално включен като такъв в регламента, като влиза в сила от датата на приемане на изменението и допълнението или от влизането му в сила. В този случай задълженията на договарящите страни, прилагащи регламента, ще бъдат аналогични на тези, посочени в т. 1.3. Ако нова договаряща страна се присъединява към това споразумение в периода между изпратено от генералния секретар писмено уведомление за изменение и допълнение на регламент и неговото влизане в сила, то въпросният регламент не влиза в сила за тази договаряща страна до 2 месеца след официалното приемане от нея на това изменение и допълнение или два месеца след изтичане на 6-месечния период от уведомлението на тази страна от генералния секретар за предлаганото изменение и допълнение.Член 13Текстът на самото споразумение и на неговите приложения може да бъде изменен и допълнен в съответствие със следната процедура:1. Всяка договаряща страна може да предложи едно или няколко изменения и допълнения на това споразумение и на приложенията към него. Текстът на всяко предложено изменение и допълнение на споразумението и на приложенията към него се изпраща на генералния секретар, който го препраща до всички договарящи страни и информира всички други страни, посочени в т. 1 на чл. 6 от това споразумение.2. Всяко предложено изменение и допълнение, изпратено в съответствие с т. 1 от този член, се счита за прието, ако нито една договаряща страна не изрази възражение в 6-месечен срок от датата, на която генералният секретар е изпратил предложеното изменение и допълнение.3. Генералният секретар възможно най-бързо писмено уведомява всички договарящи страни дали е изразено възражение по предложеното изменение и допълнение. Ако е изразено възражение по предложеното изменение и допълнение, то изменението и допълнението се счита за неприето и няма никаква сила. Ако не е изразено такова възражение, изменението и допълнението влиза в сила за всички договарящи страни 3 месеца след изтичане на 6-месечния период, посочен в т. 2 от този член.Член 14В допълнение към писмените уведомления, предвидени в чл. 1, 12 и 13 от това споразумение, генералният секретар уведомява писмено договарящите страни за:а) присъединявания в съответствие с чл. 6;б) датите за влизане в сила на това споразумение в съответствие с чл. 7;в) денонсиранията в съответствие с чл. 8;г) получените писмени уведомления в съответствие с чл. 9;д) получените декларации и писмени уведомления в съответствие с т. 1 и 2 на чл. 11;е) влизането в сила на всяко изменение и допълнение в съответствие с т. 1 и 2 на чл. 12;ж) влизането в сила на всяко изменение и допълнение в съответствие с т. 3 на чл. 13.Член 151. Ако на датата за влизане в сила на гореизложените разпоредби са в ход процедурите, предвидени в чл. 1, т. 3 и 4 на неизмененото и недопълнено споразумение за приемане на нов регламент, то въпросният нов регламент влиза в сила съгласно разпоредбите на т. 5 от споменатия член.2. Ако на датата за влизане в сила на гореизложените разпоредби са в ход процедурите, предвидени в чл. 12, т. 1 на неизмененото и недопълнено споразумение за приемане на изменение и допълнение към регламента, то въпросният регламент влиза в сила съгласно разпоредбите на споменатия член.3. Ако всички договарящи страни по споразумението се съгласят, то всеки регламент, приет по условията на неизмененото и недопълнено споразумение , може да се третира като регламент, приет по условията на гореспоменатите разпоредби.[*] Предишно заглавие на Споразумението:Споразумение относно приемането на единни условия за одобрение и взаимно признаване на одобрение за оборудване и части за моторните превозни средства, съставено в Женева на 20 март 1958 година--------------------------------------------------19971127Допълнение 1СЪСТАВ И ПРОЦЕДУРНИ ПРАВИЛА НА АДМИНИСТРАТИВНИЯ КОМИТЕТЧлен 1В състава на административния комитет влизат членове на всички договарящи страни по измененото и допълнено споразумение.Член 2Изпълнителният секретар на Икономическата комисия за Европа на Организацията на обединените нации предоставя секретарско обслужване на комитета.Член 3Eжегодно на своята първа сесия комитетът избира председател и заместник-председател.Член 4Генералният секретар на Организацията на обединените нации свиква комитета под егидата на Икономическата комисия за Европа всеки път, когато се изисква установяване на нов регламент или изменение и допълнение на регламент.Член 5Предлаганите нови регламенти се подлагат на гласуване. Всяка страна, договаряща страна по споразумението, има един глас. За вземане на решение се изисква кворум, състоящ се от не по-малко от половината договарящи страни. За определяне на кворума регионалните организации за икономическа интеграция, представляващи договарящи страни по споразумението, гласуват с броя на гласовете на техните държави членки. Представителят на регионална организация за икономическа интеграция може да подава гласове за независими държави, влизащи в състава є. Нови проекторегламенти се приемат с болшинство две трети от гласовете на присъстващите и гласуващите.Член 6Предложените изменения и допълнения на регламентите се подлагат на гласуване. Всяка страна, договаряща страна по споразумението, прилагаща регламент, има един глас. За вземане на решение се изисква кворум в състав не по-малко от половината договарящи страни, прилагащи регламента. За определяне на кворума регионалните организации за икономическа интеграция, представляващи договарящи страни по споразумението, гласуват с броя на гласовете на техните държави членки. Представителят на регионална организация за икономическа интеграция може да подава гласове за онези представители на регионални организации, които прилагат регламента. Проекти на изменения и допълнения на регламентите се приемат с болшинство две трети от присъстващите и гласуващите.--------------------------------------------------19971127Допълнение 2Съответствие на производствените процедури1. ПЪРВОНАЧАЛНА ОЦЕНКА1.1. Органът за одобряване на една договаряща страна-преди даване на типово одобрение-трябва да проверява наличието на задоволителни мерки и процедури за осигуряване на ефективен контрол, така че превозните средства, оборудване или части в производствения процес да съответстват на одобрения тип.1.2. Изискването на т. 1.1 трябва да бъде удостоверено и да удовлетворява органа, даващ типово одобрение, но може също така да бъде удостоверено от името и по молба на орган, даващ типово одобрение, от орган за одобрение на друга договаряща страна. В този случай споменатият последен орган за одобрение подготвя потвърждение за съответствие, в което се отбелязва, че областите и производственото оборудване съответстват на продукта(ите), подлежащи на типово одобрение.1.3. Органът за одобрение трябва също така да приеме регистрацията на производителя в рамките на съгласувания стандарт ИСО 9002 (обхватът на който включва продукт(и), подлежащи на одобрение) или аналогичен акредитационен стандарт, удовлетворяващ изискванията на т. 1.1. Производителят трябва да представи подробна информация за регистрацията и се задължава да информира органа за одобряване за всякакви промени във валидността или обхвата на стандартите.1.4. При получаване на запитване от орган на друга договаряща страна органът за одобрение изпраща незабавно потвърждение за съответствие, споменато в последното изречение на т. 1.2 или съобщава, че той не е в състояние да даде такова потвърждение.2. СЪОТВЕТСТВИЕ НА ПРОИЗВОДСТВОТО2.1. Всяко превозно средство, оборудване или част, одобрени на основание регламент, приложено към това споразумение, трябва да бъдат произведени по такъв начин, че да съответстват на одобрения тип, удовлетворявайки изискванията на това допълнение или гореуказания регламент.2.2. Органът за одобрение на договаряща страна, даващ типово одобрение въз основа на регламент, приложен към това споразумение, трябва да провери наличието на адекватни мерки и документирани планове за контрол, които да са съгласувани с производителя за всяко одобрение, за провеждане през определени интервали на такива изпитания или съвместни проверки, необходими за установяване на постоянно съответствие с одобрения тип, включвайки в някои случаи, където е приложимо, изпитания, посочени в споменатия регламент.2.3. Притежателят на одобрението трябва в частност:2.3.1. да осигурява наличие на процедури за ефективен контрол за съответствие на производството (превозни средства, оборудване или части) с типовото одобрение;2.3.2. да има достъп до необходимото контролно оборудване за проверка за съответствие на всеки одобрен тип;2.3.3. да осигури регистрация на данни за резултатите от изпитанията и че прилаганите документи остават на разположение за период, който се определя по договореност с органа за одобрение; този период не трябва да превишава 10 години;2.3.4. да анализира резултатите от всеки вид изпитание с цел проверка и осигуряване на стабилни характеристики на продукта с отчитане на отклоненията, допускани при промишлено производство;2.3.5. да осигури всеки тип продукт да се подлага поне на проверките, предписани в това допълнение, и изпитанията, предписани в прилаганите регламенти;2.3.6. да гарантира, че при доказано несъответствие при даден вид проби на всеки комплект от образци или изпробвани детайли ще се извърши нов избор на образци и проби; трябва да бъдат предприети всички необходими мерки за възстановяване на производството в съответствие с изискванията.2.4. Органът, който е дал типово одобрение, може по всяко време да провери съответствието на прилаганите методи за контрол по отношение на всяко производствено оборудване. Нормалната периодичност на тези проверки (ако такива се осъществяват) трябва да съответства на приетите мерки, в съответствие с т. 1.2 или 1.3 от това допълнение и да бъде такава, че да осигури преразглеждането на съответните видове контрол през период от време в унисон с атмосферата на доверие, създадена от органа за одобрение:2.4.1. при всяка инспекция на инспектора трябва да се предоставят регистрите с данни от изпитанията и производствените дневници;2.4.2. където характерът на изпитанието е подходящ, инспекторът може произволно да избере образци, които да бъдат изпитани в лабораторията на производителя (или от техническата служба, ако това се предвижда в приложения към това споразумение регламент); минималният брой на образците може да бъде определен според резултатите от собствената проверка на производителя;2.4.3. където нивото на контрола се счита за неудовлетворително или се счита за необходимо да се провери валидността на изпитанията, проведени в допълнение на т. 2.4.2, инспекторът трябва да подбере образци, които се изпращат на техническата служба, провеждаща изпитания за типово одобрение;2.4.4. органът за одобрение може да извършва всякакви проверки или изпитания, предписани в това допълнение или в подходящия регламент, приложен към това споразумение;2.4.5. в случаите, където се констатират неудовлетворителни резултати по време на инспекция, органът за одобрение трябва незабавно да осигури предприемането на всички необходими мерки за възстановяване съответното ниво на продукцията.--------------------------------------------------19971127ПРИЛОЖЕНИЕ II1. На датата на присъединяването си към ревизираното споразумение за колесните превозни средства, оборудване или части, Европейската общност възнамерява да ограничи своето присъединяване до признаване и одобрения на регламентите на ИКЕ на ООН, посочени в списъка по-долу, със серия изменения, както е посочено, в сила от датата на присъединяването.Регламент на ООН/ИКЕ № | Серия на измененията | Предмет |1 | 01 | Фарове (включително лампи R2 или HS1) |3 | 02 | Устройства за задно отразяване |4 | — | Осветление на задния регистрационен номер |5 | 02 | Фарове (с капсулирана оптика) |6 | 01 | Пътепоказатели |7 | 02 | Габаритни светлини (предни странични) задни странични) стоп-светлини |8 | 04 | Лампи за фарове (H1, H2, H3, HB3, HB4, H7, H8 и/или HIR1) |10 | 02 | Заглушаване на радиоелектрически смущения |11 | 02 | Ключалки и панти за вратите |12 | 03 | Поведение на кормилния механизъм при удар |13 | 09 | Спирачна система |14 | 04 | Закрепване на предпазните колани |16 | 04 | Предпазни колани |17 | 06 | Издръжливост на седалките |18 | 02 | Обезопасяване срещу кражби |19 | 02 | Предни светлини за мъгла |20 | 02 | Фарове (H4) |21 | 01 | Вътрешно оборудване |22 | 04 | Предпазни щитове и прегради |23 | — | Светлинни индикатори за заден ход |24 | 03 | Пушене (при дизелови двигатели) |25 | 04 | Задглавници |26 | 02 | Външни издатини |27 | 03 | Авариен триъгълник |28 | — | Предупредителни звукови сигнали |30 | 02 | Гуми (моторни превозни средства и техните ремаркета) |31 | 02 | Фарове (халогенни, с капсулирана оптика) |34 | 01 | Противопожарно обезпечение |37 | 03 | Крушки, използвани в одобрените светлини |38 | — | Задни светлини за мъгла |39 | — | Скоростомер |43 | — | Безопасно остъкляване |44 | 03 | Системи за инсталиране на седалки за деца |45 | 01 | Механизми за почистване на фаровете |46 | 01 | Огледала за обратно виждане |48 | 01 | Инсталация на светлини и светлинни сигнални устройства |49 | 02 | Емисия на двигателите (дизелови) |50 | — | Предни габаритни светлини/задни габаритни светлини (стоп-светлини, пътепоказатели, задна светлина за регистрационен номер (мотопеди/мотоциклети) |51 | 02 | Нива на шум |53 | — | Инсталация на светлини и светлинни сигнални устройства (мотоциклети) |54 | — | Гуми (товарни автомобили и техните прицепи и ремаркета) |56 | — | Фарове (мотопеди) |57 | 01 | Фарове (мотоциклети) |58 | 01 | Задни предпазни устройства |59 | — | Заменяеми шумопотискащи системи |60 | — | Контролни уреди, управлявани от водача (мотопеди/мотоциклети) |62 | — | Обезопасяване срещу кражби (мотопеди/мотоциклети) |64 | — | Гуми (резервни колела за аварийна употреба/резервни гуми) |66 | — | Издръжливост на надстройката (автобуси) |69 | 01 | Задна маркировка за бавнодвижещи се пътни превозни средства |70 | 01 | Задна маркировка за тежки и дълги пътни превозни средства |71 | — | Зрително поле (селскостопански трактори) |72 | — | Фарове (HS1) (мотоциклети) |73 | — | Странична защита |74 | — | Инсталация на светлини и светлинни сигнални устройства (мотопеди) |75 | — | Гуми (мотоциклети/мотопеди) |77 | — | Светлини за престой |78 | 02 | Спирачна система (категория L) |79 | 01 | Кормилна система |80 | 01 | Издръжливост на седалките (автобуси) |81 | — | Огледала за задно виждане (мотоциклети/мотопеди) |82 | — | Фарове (HS2) (мотопеди) |83 | 03 | Емисии |85 | — | Мощност на двигателя |86 | — | Инсталация на светлини и светлинни сигнални устройства (селскостопански трактори) |87 | — | Дневни светлини |89 | — | Устройства за ограничаване на скоростта |90 | 01 | Заменяеми накладки за спирачки |91 | — | Странични габаритни светлини |93 | — | Предни предпазни устройства |96 | — | Емисии на дизелови двигатели (селскостопански трактори) |97 | — | Алармени системи |98 | — | Предни светлини с газово-разредни светлинни източници |99 | — | Газово-разредни светлинни източници |100 | — | Безопасност на електрическите превозни средства |101 | — | Емисии CO2/консумация на гориво |102 | — | Уреди, които се свързват на късо |103 | — | Заменяеми катализатори |Техническите изисквания на посочения по-горе регламент на ИКЕ на ООН стават алтернативни на техническите приложения към съответните директиви на ЕО в случаите, в които последните имат същия обхват и там, където за посочените регламенти съществуват отделни директиви на ЕО.Въпреки това, допълнителните разпоредби към директивите, например тези, които се отнасят до изискванията към оборудването или процедурата по одобряване, остават в сила.Там където е ясно, че регламентите на ИКЕ на ООН се различават от съответните директиви, Общността може да реши да се изключи от задължението си за взаимно признаване в тази област чрез оттегляне от въпросните регламенти на ИКЕ на ООН съгласно член 1, параграф 6 от ревизираното споразумение и член 3 от същото решение.2. Изброените регламенти на ИКЕ на ООН, за които към датата на присъединяването не съществуват съответстващи им отделни директиви на ЕО, стават алтернативни в съответствие с параграф 1 към момента, когато тези отделни директиви на ЕО станат приложими.3. Регламент 22 на ИКЕ на ООН, в съответствие с правилата от Договора, не се прилага в Обединеното кралство преди 1 юли 2000 г. или, ако се прилага по-рано, дотогава докогато Общността се присъедини към изменения регламент на ИКЕ на ООН относно предпазните щитове и прегради, съгласно който се предвиждат същите или по-високи стандарти за такива щитове и прегради, каквито са приложими в Обединеното кралство към датата на приемане на това решение.--------------------------------------------------19971127ПРИЛОЖЕНИЕ IIIПРАКТИЧЕСКИ МЕРКИ ПО ОТНОШЕНИЕ НА ПРИСЪЕДИНЯВАНЕТО НА ОБЩНОСТТА И ДЪРЖАВИТЕ-ЧЛЕНКИ КЪМ РЕВИЗИРАНОТО СПОРАЗУМЕНИЕЕвропейската общност и държавите-членки се присъединяват като договарящи се страни към ревизираното споразумение в съответствие със следните правила.1. Преговорите и подготвителната работа по работната програма на ИКЕ на ООН и по предварителната работа преди приемането на регламентите или измененията и допълненията към съществуващите регламенти, към които се присъединява ОбщносттаПриносът на Общността по отношение на приоритетите на работната програма се установява по целесъобразност и в съответствие с процедурата, описана в член 228, параграф 1 от Договора.Представители на Комисията и на държавите-членки участват в подготвителната работа на експертните групи, целта на които е съдействие за улесняване приемането на предложението за нов регламент на ИКЕ на ООН или внасяне на изменения и допълнения в съществуващ регламент на ИКЕ на ООН. В процеса на тази подготвителна работа експертите на държавите-членки могат да предлагат технически мнения и да вземат пълноценно участие в техническите дискусии само въз основа на своя технически опит, без по този начин да обвързват своите национални органи, нито Общността.След завършване на тази подготвителна фаза Комисията представя Общността в Административния комитет съгласно член 1 от ревизираното споразумение в качеството си на говорител на Общността и в съответствие с член 113 от Договора. Окончателната позиция на Общността по приемането на нов регламент на ИКЕ на ООН или на измененията и допълненията на съществуващ регламент на ИКЕ на ООН се решава в съответствие с член 4, параграф 2 от това решение.На всички етапи от тази процедура Комисията информира Европейския парламент, особено по отношение разработването на работната програма, както и посоката, и резултатите от подготвителната работа. Освен това, Комисията своевременно представя пред Парламента предложенията по Регламентите на ИКЕ на ООН и измененията и допълненията.2. Приемане на Регламентите на ИКЕ на ООН и на изменения и допълнения към такива съществуващи регламентиКомисията упражнява правото си на глас от името на Общността в рамките на органите, създадени съгласно Ревизираното споразумение. Държавите-членки не гласуват освен в случаите, в които е било решено, че Комисията не е или няма да бъде обвързана с даден регламент на ИКЕ на ООН.Институциите на Общността поемат задължението да ускорят своите процедури, доколкото това е възможно, с цел да не забавят излишно гласуването в рамките на ИКЕ. За тази цел Комисията представя своето предложение съгласно изискванията, формулирани в член 4, параграф 2 от решението, при условие че са налице всички основни компоненти от предложението за регламент на ИКЕ на ООН.3. Изменения и допълнения на ревизираното споразумениеИзменения и допълнения към ревизираното споразумение могат да се предлагат само от Общността.Държавите-членки съгласуват своето становище със становището, представено от Общността относно измененията и допълненията, предложени от останалите договарящи се страни в съответствие с член 13 от ревизираното споразумение.4. В случай, че държава-членка се присъедини към процедура за уреждане на спор по смисъла на член 10 от ревизираното споразумение, становището на такава държава-членка по въпросите на тълкуването на споразумението в такава процедура се съгласува с Комисията след провеждане на консултации с останалите държави-членки.--------------------------------------------------19971127ПРИЛОЖЕНИЕ IVУВЕДОМЛЕНИЕ В СЪОТВЕТСТВИЕ С ЧЛЕН 2 ОТ РЕШЕНИЕТОЕвропейската общност декларира, че няма задължения съгласно член 10 от ревизираното споразумение и че при всички случаи членове 2, 4 и 5 от същото споразумение ще се изпълняват от отделните държави-членки на Общността. Европейската общност декларира, че Регламент 22 на ИКЕ на ООН не се разпространява върху Обединеното кралство.--------------------------------------------------